डेट्रॉयट संयुक्त राज्य
लास वेगस लॉस एंजेलिस
कैरिबियन सागर - वेनेज़ुएला गुयाना - बोगोटा - कोलंबिया - पेरू
बीजिंग - चीन - चॉन्गक्विंग
उलानबटार मंगोलिया
कैस्पियन सागर - जॉर्जिया बिलिसी - अज़रबायजान - बकू
पेरिस - फ़्रांस - बोर्ग-सेंट-मॉरिस
यू.के. ऑक्सफ़ोर्डशायर - लंदन
जीटी द ग्रैंड टुअर
वेल्स लंदन
लिंकन
स्कॉटलैंड
स्वीडन - ऑस्लो - स्टॉकहॉम
द ग्रैंड टुअर
-हैलो! -सभी को हमारा हैलो!
हैलो। हैलो।
-आप लोग ठीक हैं? -हम लोग ठीक हैं।
कितनी हैरत की बात है।
बहुत-बहुत शुक्रिया।
-बस। शुक्रिया। -शुक्रिया।
बहुत-बहुत शुक्रिया।
आपका स्वागत है। और इस सप्ताह के शो में देखिए...
ऐबी 911 टर्बो में बर्फ़ पर एक तरफ़ से गाड़ी चलाती है।
रिचर्ड जिम क्लार्क की खूबसूरत लोटस 25 चलाता है।
और मैं गिरते-गिरते बचता हूँ।
कमाल का शो लगता है।
हाँ।
यह सब देखने को मिलेगा। अब...
रुको ज़रा, इसका मतलब हावर्ड और एड्रियन नहीं आएँगे?
नहीं।
वक्त नहीं है।
दरअसल, हम शुरुआत करेंगे फ़्रांस वालों से।
वे स्पोर्ट्स कार तो अक्सर नहीं बनाते, पर जब भी बनाते हैं,
एक भी ग्राहक उसे नहीं खरीदता।
हमारे पास वेंचूरी एट्लेंटीक थी,
और फिर मैट्रा म्यूरेना थी,
और उसके बाद थी सिम्का स्पोर्ट।
और सारी की सारी इतिहास में गुम होकर रह गईं।
हाँ, पर तुम बड़ी आसानी से
बेहतरीन फ़्रेंच स्पोर्ट्स कार बनाने वालों को भूल रहे हो।
वह तो हवा के ज़रिए फैलने वाली सबसे अच्छी महामारी जैसा होगा।
-सबसे अच्छी कौन सी है? -नहीं।
नहीं, ऐसा नहीं है। एक फ़्रेंच निर्माता है जो लगातार
अच्छी स्पोर्ट्स कार बनाता आया है,
और उन्होंने एक नई कार भी बनाई है, और मैंने उसकी जाँच भी की है।
उसका नाम ए110 है।
और यह एल्पीन द्वारा बनाई गई है, एक ऐसी फ़्रेंच स्पोर्ट्स कार कंपनी,
जो कई बार एकदम सही साबित हुई है।
मिसाल के तौर पर, सबसे पहली ए110 ने 1973 में वर्ल्ड रैली चैंपियनशिप जीती थी।
और वही गाड़ी नई वाली को न सिर्फ़ उसका नाम देती है,
बल्कि उसका रूप भी देती है।
तो यहाँ पर हमारे पास एक छोटी सी, बढ़िया, कमाल की स्पोर्ट्स कार है,
जो पोर्शे केमन और ऑडी टीटी की टक्कर में उतरी है।
और, बदकिस्मती से, मुश्किल यहाँ से शुरू होती है।
ऐसा है कि एल्पीन की इस लॉन्च गाड़ी की कीमत 51,000 पाउंड है।
इक्यावन हज़ार पाउंड। अब अगर एक हज़ार पाउंड और खर्च करेंगे,
तो आपको टीटी आरएस मिल जाएगी।
पिछली कड़ी में क्लार्कसन वही वाली चला रहा था,
वह वाली ज़्यादा दमदार है और तेज़ भी।
और पोर्शे केमन जिसकी कीमत 51,000 पाउंड है, वह भी इससे ज़्यादा दमदार है,
और वह पोर्शे भी है,
जबकि यह एल्पीन है।
जब शराबखाने जाएँगे, तब आपको यह समझाना होगा।
इंजन भी थोड़ा ढीला सा है।
मेरा मतलब इसकी आवाज़ से नहीं, यह कह रहा हूँ कि जब कोई पूछेगा,
"तो इसमें कौन सा इंजन है, जनाब?" क्योंकि जवाब है,
"चार सिलिंडर वाला 1.8 लीटर टर्बो इंजन, मेरे दोस्त।"
पचास हज़ार पाउंड खर्चा करने के बाद भी? मतलब, बस, इतना ही?
और, इसके रूप को लेकर भी कुछ खास नहीं पता।
1960 की पहले वाली लाजवाब थी,
पर मुझे यह आधुनिक रूप कुछ जम नहीं पा रहा।
मुझे लगता है मुश्किल की बात यह है कि आधुनिक गाड़ियाँ जो हैं,
उनमें ऐसे कुछ नियम होते हैं कि हेडलाइट ज़मीन से कितनी ऊपर है,
अगर आप किसी राह चलने वाले से टकरा जाएँ, तो सामने का ढक्कन कितना नुकसान पहुँचाएगा।
पर अगर आप आधुनिक कानून को 1960 के डिज़ाइन से मिलाने की कोशिश करें,
तो आपके सामने एक ढीला-ढाला सा ढाँचा खड़ा होता है।
तो, क्या इसमें बताने लायक कोई अच्छी बात है?
खुशकिस्मती से, हाँ।
सबसे पहली बात, भले ही एल्पीन रेनो की गाड़ी है,
पर यह गाड़ी महज़ एक खूबसूरत मगैन नहीं, जिसका एक बढ़िया सा ढाँचा है।
ए110, दरअसल रियर ड्राइव वाली स्पोर्ट्स कार है जिसमें इंजन बीच में है,
जिसका डिज़ाइन एकदम नए सिरे से एक साफ़ कागज़ पर बनाया गया था।
इसका ऊपरी भाग और ढाँचा पूरी तरह से एल्युमिनियम से बने हैं
और इसका एक सीधा सा कारण है। उसका हल्कापन।
और शुरू से ही, एल्पीन के इंजीनियर बाकी की गाड़ी में
अपना पूरा दिमाग लगाकर, एक-एक ग्राम हल्का करते चले गए।
मिसाल के तौर पर, इसकी सीटों का जो वज़न है,
वह किसी भी दमदार रेनो गाड़ी की सीटों से आधा है।
हैंडब्रेक को अलग न रखकर, मुख्य कैलीपर्स में बिठाया गया है,
जिससे और ढाई किलो वज़न कम हो जाता है।
स्टीरियो भी बिस्पोक हल्के डिज़ाइन का है।
और फिर सामने की तरफ़ यह डिक्की,
जिसमें एक छोटा सा सूटकेस रखने के लिए जगह है।
पर अब मुझे लग रहा है कि सूटकेस डालने से
वज़न और बढ़ जाएगा।
इसलिए मैं अपना एक दिन का सामान सीधा इसमें रख दूँगा।
एक ही मुश्किल है, वह यह कि सुबह
अगर मुझे नई पैंट चाहिए, तो मुझे बाहर निकलना पड़ेगा।
तो, एल्पीन की इस काट-छाँट के चलते,
यह गाड़ी केमन या फिर ऑडी टीटी के मुकाबले 300 किलो हल्की है,
और इसका असर काफ़ी दमदार है।
अचानक, इस बात से कोई फ़र्क नहीं पड़ता कि आपके पास सिर्फ़ 1.8 लीटर वाला
और 248 हॉर्सपावर वाला इंजन है।
यह गाड़ी तेज़ी से निकल जाती है।
साढ़े चार सेकंड में, शून्य से साठ की रफ़्तार पर।
अधिकतम रफ़्तार, 250 किलोमीटर प्रति घंटे तक सीमित।
और फिर, जब आप किसी कोने पर पहुँचते हैं,
तब आपको पता चलता है कि यह कितनी तेज़ है।
ऐसा लग रहा है जैसे किसी पंख पर सवार हैं।
किसी कार्टून गाड़ी जैसी है।
साथ में वे बुलबुले होने चाहिए जिनमें लिखा हो...
साँय!!!
धाँय!!
धड़ाम!!
पर भले ही ए110 को न्यूनतम तत्वों के आधार पर बनाया गया है,
आपको ऐसा नहीं लगेगा कि आप किसी बेकार, रोज़मर्रा की घूमने वाली गाड़ी में हैं।
इसमें एयर कंडीशनर है, सैटनैव है, फ़ोन भी लगाया जा सकता है।
वे सभी आधुनिक चीज़ें हैं जिनकी आपको ज़रूरत है।
यह हल्कापन और छोटापन
खुशी के एक झरने की तरह बहता नज़र आता है।
कम वज़न का मतलब है इतने बड़े टायरों की ज़रूरत नहीं है,
उतनी पकड़ की ज़रूरत नहीं है। आप गाड़ी को ज़्यादा महसूस कर सकते हैं।
हल्की है मतलब तेल भी कम लगेगा, बहाव भी कम होगा।
हर तरह से अच्छी गाड़ी है।
मैंने इतने सालों में इतनी कुशल गाड़ी नहीं चलाई,
और इसकी यही बात बहुत अच्छी लग रही है। बहुत अच्छी लग रही है।
शुक्रिया।
तो, एक मामूली इंजन के बावजूद,
उसका रूप जिसके बारे में ठीक से कह नहीं सकता और उसका महँगा दाम, तुम्हें पसंद आई?
हाँ। मुझे बहुत अच्छी लगी, हाँ। बहुत अच्छी लगी।
हाँ, पर क्या तुम उसे खरीदोगे?
मैं खरीद चुका हूँ।
तुमने वह गाड़ी खरीदी है?
खरीदी है, और दरअसल, गॉर्डन मरी ने भी खरीदी है।
अपने साथ उसकी एक तस्वीर लाया हूँ, यह रहा।
इसने मेक्लैरन एफ़1 का डिज़ाइन तैयार किया था, इसलिए इसे पता है।
तो जितने भी मर्द घटिया कमीज़ें पहनते हैं, उन सभी को यही स्पोर्ट्स कार पसंद है। देखो।
जानकर अच्छा लगा।
बेशक, पर अब देखते हैं कि इबोला ड्रोम में इसकी क्या रफ़्तार है।
और यह निकल पड़ी।
तेज़ी से निकल पड़ी और गियर बदलने पर, निकास से हल्की सी आवाज़।
तुरंत ही इज़न्ट स्ट्रेट की ओर, और ज़्यादा वक्त नहीं लगा।
जेम्स ने इसके फ़ायदों के बारे में जो भी कहा था, शायद सही कहा था।
इज़न्ट के आखिरी मोड़ पर थोड़ी सी आवाज़।
अब योर नेम हियर में प्रवेश कर रही है,
तेज़ी से रफ़्तार को बढ़ाते हुए।
टायरों पर ज़ोर देते हुए पर लगा जैसे काफ़ी कुशलता से किया।
अब इज़न्ट में हल्की सरपट।
रफ़्तार बढ़ाते हुए,
बीच में ब्रेक लगाते हुए।
अब ज़ोर से ब्रेक लगाते हुए।
ओल्ड लेडीज़ हाउस के लिए सात स्पीड गियर बॉक्स हिलाते हुए। मोड़ पर तेज़ी की कमी?
नहीं, बीच में इंजन वाली गाड़ी के हिसाब से बढ़िया, जिसके सामने की तरफ़ वज़न नहीं है।
दरअसल, इसका स्टाइल पसंद आ रहा है और मैं ठीक कह रहा हूँ।
बस अब फ़ील्ड ऑफ़ शीप को पार करना है।
हम पहुँच गए।
और, हाँ, शानदार तरीके से मोड़ लेकर खत्म किया और रेखा को पार किया।
-अच्छा था। अच्छा था। -अच्छा, देखते हैं।
-बड़ी अच्छी चलाई। तैयार थे। -हाँ।
अच्छा।
अच्छा। देखते हैं, लैप बोर्ड पर यह कौन से स्थान पर है।
क्या यह टॉप 10 में जगह बना पाएगी?
लैप बोर्ड
अरे, नहीं, जगह नहीं बना पाई।
माफ़ करना, दोस्त, बीच में इंजन वाली गाड़ी के लिए बड़े दुःख की बात है।
-है तो सही। -देखो, बात दरअसल,
लैप टाइम की नहीं है। मैंने पहले भी बताया है।
जो पहले होगा वही आखिर में आएगा।
और जो आखिर में होगा, वही पहले आएगा।
-हाँ, पर वह 15 नंबर पर है। -हाँ, है।
हाँ। हाँ।
तो?
यह गाड़ियों की रोमेन ग्रूज़ॉन है।
-रोमेन कौन? -ग्रूज़ॉन।
-वह कौन है? -फ़्रांस का एक रेसिंग ड्राइवर है,
दरअसल, विश्व में फ़ॉर्मूला वन का 15वाँ बेहतरीन ड्राइवर। तुम्हें पसंद आएगा।
-मुझे तो लगता है। -अच्छी बात है।
अच्छी बात है। तो यह तो हल हो गया।
वक्त है आगे बढ़ने का क्योंकि अब वक्त हो गया है,
बातचीत का एक सेब काटने का
मेल-जोल के बगीचे से जो कि है,
कॉन्वर्ज़ेशन स्ट्रीट।
कॉन्वर्ज़ेशन स्ट्रीट
-हाँ, मुझे लगा तुम यही करोगे। -अच्छा लगा। बहुत अच्छा लगा।
तुम्हारी ही सड़क है।
इन दिनों, कई सारे लोग पुरानी गाड़ियाँ खरीद रहे हैं,
और हमें लगता है हमें इसकी वजह पता है।
क्योंकि किसी भी आधुनिक गाड़ी के मुकाबले, पुरानी जैगुआर ई-टाइप या फिर एल्फ़ा स्पाइडर
देखने में कहीं ज़्यादा अच्छी होती है, और उसकी कीमत भी नहीं घटेगी।
दरअसल, आपको उससे कमाई होगी।
हाँ, पर मुश्किल की बात यह है कि पुरानी गाड़ी में बैठो...
-और वह घटिया होती है। -हाँ।
हाँ। यह बिल्कुल ठीक कह रहा है।
हम भूल जाते हैं कि पुरानी गाड़ियाँ कितनी बेकार हुआ करती थीं। मतलब,
अगर आप 64 किलोमीटर प्रति घंटे के ऊपर चलाएँगे,
तो विंडस्क्रीन वाइपर विंडस्क्रीन पर बैठते ही नहीं।
हाँ।
और हेडलाइट शीशियों में रखी मोमबत्तियों जैसी होती हैं और...
-हाँ, और धुंध हटाने वाला चलता ही नहीं। -बिलकुल नहीं चलता।
-और हीटर भी काम नहीं करता। -नहीं।
और बाकी सब में खनखनाहट की आवाज़ होती है और ब्रेक भी नहीं चलते।
-बिल्कुल। -पुरानी गाड़ियाँ ऐसी होती हैं। वह...
अनुभव से बोल रहा हूँ। मेरे पास एक 40 साल पुरानी फ़ेरारी है।
एक 308। इन सब बातों के अलावा,
हद से ज़्यादा धीमे चलती है। तुम विश्वास नहीं करोगे।
घर से निकलता हूँ और पीछे से लोग हॉर्न बजाते हैं क्योंकि उन्हें लगता है,
-"यह तो फ़ेरारी है, यह तो..." -हाँ। हॉर्न बजाते हैं।
तुम जो भी गाड़ी चलाते हो, जेम्स, क्या सब में ऐसा नहीं होता?
-हाँ। -नहीं, नहीं, यह...
हटो सामने से।
बिल्कुल यही होता है। तुम...
पर विश्वास नहीं होगा।
-कितनी ढीली है। -बहुत ही धीमे चलती है।
हाँ, नहीं, पर यहाँ हम वही कहने की कोशिश कर रहे हैं।
कई सारी ऐसी कंपनियाँ हैं,
जो पुरानी गाड़ियों को लेकर, उन्हें आधुनिक तरीके से तैयार कर रही हैं।
हम जो कह रहे हैं, यहाँ उसके कुछ उदाहरण हैं।
यह वाली, सिंगर पोर्शे। इसमें ज़्यादा दिलचस्पी नहीं है।
इन दोनों से ज़्यादा मतलब नहीं है।
उसके बाद है ईगल ई-टाइप स्पीडस्टर,
आज तक की सबसे खूबसूरत दिखने वाली गाड़ियों में से एक।
असल में ई-टाइप है और चलाने में भी बहुत ही अच्छी है।
-हाँ। -बहुत ही कमाल की है।
हाँ, इस वक्त जर्मनी में एक कंपनी है, और वे लोग नए तरीके से बना रहे हैं,
वह पुरानी मर्सिडीज़ पगोडा एसएल याद है?
-अरे, हाँ। -उनमें एएमजी इंजन लगा रहे हैं।
-हाँ। -इसमें नया एएमजी इंजन लगा हुआ है?
इसमें एएमजी लगा हुआ है। इंजन देखना चाहते हो?
-हाँ। -तो, एक और तस्वीर है।
-रुको। वह रहा, देखो। -इसे कहते हैं गाड़ी।
-देख रहा हूँ, तुम्हें यह पसंद है। -बेहद पसंद है।
-मेरे पास ऐसी गाड़ी है जो और भी पसंद आएगी। -अच्छा?
हे भगवान।
यह एक पुरानी '68 डॉज चार्जर है।
-तुम्हारे पास यह हुआ करती थी, है ना? -हाँ।
पर किसी ने इसमें
एक आधुनिक, हज़ार हॉर्सपावर वाला हेलकैट इंजन फ़िट किया है।
मतलब।
मुझे कुछ देर अकेले रहना है।
इस तस्वीर के साथ।
मुझे लगता है, यह बहुत ही अच्छी बात है।
बिल्कुल है, और यह बहुत अच्छी बात है,
क्योंकि हम सबको लगता है कि हमें जेनसेन इंटरसेप्टर पसंद आएगी।
-हाँ। -है ना? पर असल में, वह चलेगी नहीं।
चली भी तो फिर ब्रेक नहीं लगेंगे।
ब्रेक काम नहीं करेंगे, बाकी सब भी, बहुत ही घटिया बात होगी।
पर यहाँ पर एक जेनसेन इंटरसेप्टर है, जिसमें आधुनिक ब्रेक लगे हैं,
ठंडा करने के लिए एक आधुनिक प्रणाली है और इसमें कॉर्वेट का इंजन लगा हुआ है।
नहीं, है। मैंने यह गाड़ी चलाई है और यह बहुत ही कमाल की है।
पर यह वाली नहीं क्योंकि
गुडवुड में, किसी ने इसे बाड़े से बाँधकर रख दिया था।
उससे पहले बहुत ही कमाल की थी। असाधारण गाड़ी है।
सच में है।
वैसे, बताना चाहूँगा कि यह चूँ-चूँ की आवाज़ आ रही है, यह जेम्स कुछ सोच नहीं रहा।
यह...
-हवा की आवाज़ है। आज काफ़ी हवा चल रही है। -काफ़ी हवा चल रही है।
और हमने तंबू में बैठने का फ़ैसला किया क्योंकि हम पागल हैं।
-और एक पहाड़ी पर। -और एक पहाड़ी पर।
हाँ। पर मुझे लगता है कि ये सभी गाड़ियाँ, जिन्हें नए तरीके से बनाया जा रहा है,
ये महँगी हैं। बहुत ज़्यादा महँगी हैं।
-हाँ। -वह मर्सिडीज़ पगोडा एसएल जो है,
वह 3,00,000 पाउंड की है।
सिंगर पोर्शे जो है, वह 4,00,000 पाउंड की है।
ई-टाइप स्पीडस्टर, 6,50,000 की। दिमाग खराब करने वाली बात है।
समस्या वाली बात यह है कि जो कंपनियाँ इस तरह का काम कर रही हैं,
उन्हें यह पता है कि वे इतनी बड़ी कीमत की माँग कर सकती हैं,
क्योंकि जो ग्राहक उनके कारखानों पर जाते हैं,
वे हमेशा हेलीकॉप्टर में आते हैं,
यूक्रेनियन गर्लफ़्रेंड के साथ और लुइस हैमिल्टन की घड़ी पहनकर।
बात दरअसल यह है कि अगर आप इस तरह से तैयार होकर आएँगे और ऐसे पेश आएँगे,
अगर दिखावा करेंगे, तो आप तो पक्का लुटेंगे।
-ऐसा ही होता है। -ग्राहक देखकर माँगते हैं, है ना?
हाँ, उन्हीं के चलते ऐसा होता है, है ना? दरअसल, करना यह चाहिए,
कि उन्हें फ़ोन करके कहो, "क्या आप मुझे स्टेशन से ले आएँगे?"
-नहीं। -यह बेहतर होगा।
नहीं, बस अड्डे से।
-हाँ, या फिर बस अड्डे से। -"मुझे बस अड्डे से ले आइए।
"मैं आपकी बनाई गाड़ियाँ देखने आया हूँ।"
मेरे दिमाग में एक बात आई है, ठीक है? ऐसा सोचो।
एक असली ओपल मैंटा ए,
-याद है वह वाली? -हाँ।
-पीछे की बत्तियाँ गोल थीं। -हाँ। काले रंग का सामने का ढक्कन।
हाँ, पर उसमें आधुनिक वॉक्सहॉल वीएक्सआर वाला इंजन,
इसलिए मैं ऐसे कुछ बंदों को ढूँढ़ता हूँ जो मेरे लिए यह करेंगे।
फ़ोन पर उनसे बात करूँगा, और फिर ट्रैक सूट पहनकर बस से उन्हें मिलने जाऊँगा।
-और वे... -और तुम्हें 50 पाउंड देने पड़ेंगे।
चालीस दूँगा, वापस बस से घर लौटने के लिए 10 चाहिए होंगे।
अब सुनिए। एक नई बिजली की गाड़ी है,
जिसे बनाया है, विश्वास नहीं करोगे...
-बताओ। -कलाश्नीकॉव ने।
-सच? -हाँ।
जो लोग एके 47 बनाते हैं, वे बिजली की गाड़ियाँ बनाएँगे।
-सुनकर अच्छा लग रहा है। -हाँ।
-उसकी एक तस्वीर देखना चाहोगे? -हाँ।
यह रही।
-हे भगवान। -हँसना मत।
क्योंकि पीछे से, यह और भी भद्दी है।
हाँ, यह देखो।
अरे, तुमने ठीक कहा। सच में। तुमने ठीक कहा।
अब, मेरा अनुमान था कि इसमें आठ चलने वाले पुर्ज़े होंगे।
कि आप तीन महीनों तक दलदल में फँसकर रह सकते हैं,
और अगर रिचर्ड हैमंड उसे चलाए, तभी वह जाम होगी।
हाँ। ठीक कहा तुमने।
पर उनका कहना है कि यह एकदम आधुनिक प्रौद्योगिकी से बनी है।
अच्छा? इसमें सेंट्रल लॉकिंग और लोडिंग है?
उससे भी ज़रूरी बात, क्या इसे शादियों में ऊपर करके दागा जा सकता है?
शायद दागा जा सकता है।
परीक्षा के नतीजे, बच्चे बाहर निकलकर यह करेंगे।
नहीं, पर मुझे लगता है कलाश्नीकॉव नाम की गाड़ी चलाना ही...
-कमाल का विचार है। -अरे, हाँ। बहुत अच्छी बात है।
हाँ। बताओ, इन दिनों कौन सी गाड़ी चलाते हो, रिच?
-कलाश्नीकॉव। -यह देखिए।
-मुश्किल की बात यह है,
मुझे लगता है कि इस नाम को ऊपर छापकर,
कई सारी कमीज़ें और मग बिकेंगे,
पर गाड़ियाँ ज़्यादा नहीं।
बिल्कुल फ़ेरारी की तरह।
हाँ, फ़ेरारी।
एक और बात। डॉर्सेट एको से एक कहानी है,
जो कि डॉर्सेट का एक स्थानीय अखबार है,
और मुझे लगता है कि इसे बेकार में छापने का इनाम मिलना चाहिए,
क्योंकि यह एक मोटरसाइकल वाले और एक टैंक की आपसी टक्कर के बारे में है।
जो हुई... हाँ। वहीं पास में फ़ौज के अड्डे के पास हुई।
अच्छा, लिखा है, "मोटरसाइकल वाले का
"हाथ और पैर टूटा है।" और इस पंक्ति की तो ज़रूरत ही नहीं थी।
"टैंक के ड्राइवर को ज़रा भी आँच नहीं आई।"
-अच्छा? -नहीं।
वाह, उसकी किस्मत अच्छी थी,
-कि वह बच गया, है ना? -हाँ।
सच में क्या?
मुझे लगता है अड्डे पर लौटकर उसने कहा होगा, "पता है मैं किससे टकराया?"
"अच्छा?"
काफ़ी अच्छी बातें हुईं। बहुत अच्छी बातें।
क्योंकि एक नई किस्म की मोटर रेस का एलान हुआ है,
जो कि औरतों के लिए है। नाम है डब्ल्यू सीरीज़, ठीक है?
और इसके पीछे इरादा यह है कि जितनी भी अच्छी महिला ड्राइवर हैं,
वे इसमें भाग ले सकें। गाड़ियाँ बिल्कुल वही हैं।
आपको शामिल होने के लिए आमंत्रित कर रहे हैं और इनाम की राशि 11 लाख पाउंड है।
-हाँ। -काफ़ी अच्छा प्रोत्साहन है।
काफ़ी चर्चा हुई है... दरअसल, बहस कहना चाहिए मुझे।
हाँ, क्योंकि कुछ लोगों का कहना है कि सिर्फ़ महिलाओं के लिए
प्रतियोगिता रखना लैंगिकवाद है, पर अगर आप सोचेंगे,
औरतों के लिए अलग से फ़ुटबॉल है, रगबी है और हॉकी है,
सारे ओलिंपिक खेल पुरुषों और महिलाओं के लिए अलग होते हैं,
इसलिए समझ में नहीं आया कि मोटर रेस में अलग क्यों हो।
सारे खेलों में नहीं।
घोड़े साधने में पुरुष और महिलाएँ एक साथ नज़र आते हैं।
-हाँ, पर वह खेल थोड़े ही है। -अच्छा?
बस सजा-धजाकर घोड़े को तैयार करना होता है और फिर उस पर बैठना होता है।
अच्छा, तो फिर वे...
-ठीक कह रहा है। -अच्छा, कोई भी...
-है तो सही। -दरअसल, तुम ठीक कह रहे हो।
नौकायन में पुरुष और महिलाएँ एक साथ होते हैं,
-एक-दूसरे का मुकाबला करते हैं। -वह भी तो कोई खेल नहीं है, है ना?
नौकायन एक पेशा है।
रस्सी को खींचना होता है और...
-अच्छा तो ठीक है। -मेहनत का काम है, बस।
कोई खेल नहीं है।
नहीं, बहुत फ़र्क है उस सब में,
और एक सीट वाली कार रेसिंग में।
पर ऐसा क्यों? ऐसा कुछ है क्या, "ऐसा करने के लिए मर्दाना ताकत की ज़रूरत है,"
क्योंकि ऐसा नहीं है, क्योंकि आजकल एफ़1 गाड़ियों में भी
पावर स्टीयरिंग लगे होते हैं।
हाँ, पर कुछ दिन पहले, मैं एक सीट वाली रेस कार चला रहा था।
कौन सी थी या कहाँ पर, याद नहीं, इतना याद है कि उसके चक्के चिकने थे,
और तीन चक्करों के बाद, मेरी गर्दन तो... मैं ऐसे हो गया,
और हाथ उठाने की भी ताकत नहीं बची थी।
अगले मोड़ का इंतज़ार करना पड़ा, ताकि दूसरी तरफ़ गिर सकूँ।
मैं नवरातिलोवा और उस विलियम्स लड़की के बारे में जानता हूँ।
उन दोनों की भी कुश्ती नहीं करवाना चाहोगे।
-तो, रुको... -तो, उस सब के लिए
औरतें अपना शरीर बना सकती हैं पर...
तो, रुको, क्या तुम यह कह रहे हो कि मोटर रेस में
महिलाओं और पुरुषों में अंतर होना चाहिए?
मैं क्या सोचता हूँ उससे क्या फ़र्क पड़ता है? असल बात यह है,
कि 43 साल बीत चुके हैं फ़ॉर्मूला वन में किसी भी महिला को भाग लिए।
तैंतालीस साल,
इसलिए कुछ तो गड़बड़ है। क्योंकि वे कर ही नहीं रहीं।
मुझे लगता है शुरुआती बात है। यह बचपन से ही होने लगता है।
मुझे लगता है कई सारी माँएँ अपनी बेटियों को गो-कार्टिंग के लिए न भेजकर,
छोटे घोड़ों पर बिठा देती हैं।
हाँ, नहीं, ऐसा नहीं...
कुछ लड़कियाँ गो-कार्टिंग करती हैं, क्योंकि हमारी ड्राइवर, ऐबी,
वह तो बचपन से ही गो-कार्टिंग करती आई है।
मुझे लगता है यह जो श्रृंखला है,
फ़र्क करने के लिए नहीं है। औरतों को प्रोत्साहित करने के लिए है
कि वे कार रेस में भाग लें, जो बड़ी अच्छी बात है।
हाँ, है। पर मुझे लगता है कि इसकी शुरुआत पहले होनी चाहिए।
इसलिए, नन्ही लड़कियो, अपने छोटे घोड़े से उतरो,
और गो-कार्टिंग शुरू करो।
और घोड़ों से जुड़े कुछ अनुभव से मैं यह कह सकता हूँ,
कि सबसे अच्छी बात यह होती है कि जब आप सुबह-सुबह बाहर निकलेंगे,
तो आपकी गो-कार्ट वाली गाड़ी रात को पॉटी करके मरी नहीं पड़ी होगी।
इसलिए, तुम्हारे घोड़े के मुकाबले वह अच्छी है।
आप यह भी देखेंगे कि घोड़ों की अपेक्षा, गो-कार्ट करने में ज़्यादा मज़ा है।
-सच्ची बात है। -हाँ, और आप यह भी पाएँगे,
कि गो-कार्ट वाली गाड़ी उस घोड़े की तरह नहीं होगी जो अपना सिर तबेले के दरवाज़े से
बाहर निकालकर आपको देखेगा। और आपको पता है कि वह ऐसा कुछ सोच रहा है,
आपसे यह कहने की कोशिश कर रहा है, "तुम्हारी पत्नी यहाँ मेरे साथ है।
"उसने मुझे बिस्तर में नाश्ता खिलाया। कल रात मेरी पॉटी भी निकल गई,
"पर वह उसे बगीचे के काँटे से साफ़ कर रही है।"
और फिर वह कहेगा, "मेरा लिंग थोड़ा गंदा है।"
"उसे वह बाद में साफ़ करेगी।"
उसके बाद आपकी पत्नी तबेले के दरवाज़े के ऊपर सिर निकालकर कहेगी,
"इसे इस तरह से मत देखो।
"इसे लगेगा तुम इसे पसंद नहीं करते।" और आप कहेंगे, "पता है।"
"अगर मुझे घोड़ों की भाषा आती तो मैं खुद इससे कहता कि तुमसे नफ़रत करता हूँ।
"तुम जिस तरह से मेरी पत्नी, मेरे पैसे और मेरे ओहदे पर
"कब्ज़ा करके बैठे हो, मुझे बिल्कुल पसंद नहीं है।"
और फिर एक दिन आपकी अपनी पत्नी से बात होगी,
और वह कहेगी, "जान, अपने खास घोड़े को खूबसूरत जगहों पर ले जाने के लिए
"मुझे एक ट्रेलर की ज़रूरत है क्योंकि ये खेत इतने छोटे हैं कि यहाँ पर
"वह अपनी टाँगों की कसरत नहीं कर पा रहा।"
और आप कहेंगे, "अच्छा, तुम्हारे लिए ट्रेलर ले आऊँगा।"
और फिर वह कहेगी, "ट्रेलर को खींचने के लिए एक अलग गाड़ी चाहिए,
"जिस पर खास घोड़े को लेकर जाऊँ।" तो आप उसका बंदोबस्त करेंगे और फिर,
एक दिन वह कहेगी, "मुझे एक लॉरी की ज़रूरत है। एक बड़ी सी लॉरी की,
"अपने बड़े और शानदार घोड़े को देश भर में घुमाने के लिए और उस लॉरी में
"एक रसोई और एक बिस्तर होना चाहिए ताकि मैं अपने घोड़े के पास सो सकूँ।
"उतने पास जितना मैं तुम्हारे पास भी नहीं हूँ।"
और उस वक्त आपका सिर झुक जाएगा और दिल टूट जाएगा,
क्योंकि आपको यह अहसास होगा कि आप हार गए हैं और घोड़ा जीत गया है।
बहुत अच्छे।
यह तो...
मुद्दे से थोड़ा हट गए।
"घ" वाला बम फोड़ दिया, है ना?
जब भी आप इसके सामने घोड़ा शब्द कहते हैं, यह बिल्कुल ही... इस बार भी।
मुझे लगता है हम यहीं पर खत्म करेंगे... यह कॉन्वर्ज़ेशन स्ट्रीट नहीं थी।
हैमंड की डींगों वाली स्ट्रीट थी।
-माफ़ कीजिएगा। -तो फिर आगे बढ़ें?
हाँ, सड़कों से हटकर चलाने वाली, एक नई चार पहियों की ड्राइव वाली लैंबोर्गिनी है।
उसका नाम यूरस है, और यह पता करने के लिए कि उसमें दम है या नहीं,
मैं द ग्रैंड टुअर को स्वीडन ले गया, चंद सवालों के साथ।
यह रहा मेरा पहला अहम सवाल।
अगर आप ऐसी राहों पर चलने वाली गाड़ी बनाते हैं,
तो क्या उसमें लैंबोर्गिनी की हर बात होगी?
लैंबोर्गिनी
वैसे, यूरस को देखकर लगता है जैसे यह पूरी तरह से तैयार एक सुपरकार है।
यह तिरछे स्टाइल की है, और हर तरह से लैंबोर्गिनी लगती है।
पर क्या सच में?
इस गाड़ी को बनाने के लिए, लैंबो के इंजीनियरों ने
फ़ोक्सवैगन के पुर्ज़े छान मारे।
तो इसका चार लीटर वाला वी8 इंजन जो है, वह पोर्शे पैनमेरा का है।
पीछे का एक्सेल और एयर सस्पेंशन बेंट्ली बेंटेगा का है।
इसका जो ढाँचा है, जिस पर यह बनाई गई है, और डैशबोर्ड का काफ़ी सारा हिस्सा
ऑडी एसक्यू7 का है।
तो क्या इसका यह मतलब हुआ कि यह लैंबोर्गिनी है ही नहीं?
यह 3.6 सेकंड में शून्य से 60 की रफ़्तार पकड़ती है।
और इसकी अधिकतम रफ़्तार 189 है।
तो इसकी रफ़्तार तो उतनी है जितनी कि आप उम्मीद करेंगे,
पर साथ ही और भी चीज़ें हैं जिनकी आप उम्मीद नहीं करेंगे।
यह पहली लैंबोर्गिनी गाड़ी है जिसमें टर्बो चार्जिंग है,
और इसी में पहली बार ऑटोमैटिक गियरबॉक्स लगाया गया है।
और इन दोनों का एक साथ होने का यह मतलब है कि आपके पैर रखने में
और इसके दौड़ने में एक बहुत ही छोटा सा फ़र्क नज़र आता है,
जो कि लैंबोर्गिनी में आम तौर पर नहीं होता।
और जब यह दौड़ने लगती है, तब आपको कुछ भी नाटकीय देखने को नहीं मिलता।
हाँ, पीछे से कुछ फटने की और ज़ोर की आवाज़ आती है,
पर अंदर आपको कुछ सुनाई नहीं देता जहाँ सब ठंडा और अच्छा है।
तभी यहाँ पर सब कुछ लैटिन में है।
यह लैंबोर्गिनी सेवामुक्त प्रोफ़ेसरों के लिए बनी है।
पोप की इसमें कल्पना कर सकता हूँ।
तो, यह शांत है और थोड़ी सी अस्थिर है, और देखने में बड़ी भव्य है,
और इसका बड़ा ही कमाल का ट्रैक्शन कंट्रोल सिस्टम है,
और इतने बड़े कार्बन ब्रेक जो आज तक सड़कों पर चलने वाली किसी गाड़ी पर नहीं लगाए गए।
तो, यह सुरक्षित भी है।
लैंबोर्गिनी कार्बोसिरामिक
पर, इस बात को अनदेखा नहीं किया जा सकता,
कि मैं इस वक्त बर्फ़ पर ऐसी गाड़ी चला रहा हूँ,
जिसका 641 हॉर्सपावर का इंजन है,
जो सामने के ढक्कन के नीचे उपद्रव मचा रहा है।
जिसका मतलब यह कि असल में, यह बिल्कुल भी सुरक्षित नहीं है।
अरे, ऊपर वाले।
पूरा ध्यान लगा हुआ है।
झटके लग रहे हैं और डर भी लग रहा है।
ऐसा लग रहा है जैसे दुनिया भर की भौतिकी की ज़िम्मेदारी मुझे सौंपी गई है,
और साथ ही बर्रों से भरे एक फ़ोन बूथ में बंद हूँ।
रुक जाओ। मुझे अकेला छोड़ दो। ज्वार-भाटे और गुरुत्वाकर्षण, दोनों को संभाल रहा हूँ।
तो फिर जहाँ पर जोश आकर खत्म होता है,
और जहाँ आतंक शुरू होता है, यह गाड़ी वहीं पर फ़िट बैठती है।
यह है लैंबो ज़मीन। सच में।
हे भगवान।
तो, यूरस देखने में और महसूस करने में लैंबोर्गिनी जैसी ही है।
व्यावहारिक भी है। इसकी डिक्की बहुत बड़ी है।
और अंदर पाँच तगड़े लोगों के लिए जगह है।
इसमें बैठने में एक मज़ा भी है।
और यह सब कमाल की बात है।
पर क्या सड़क से हटकर, यह अच्छी चलती है?
यह जानने के लिए, मैं इसे चलाकर
इस स्की रिज़ोर्ट के ऊपर तक ले जाऊँगा।
अब, इसमें ये टायर लगे हैं जिनमें कोई स्टड या स्पाइक नहीं हैं।
और मैंने ये पहने हैं जो कि हल्के-फुल्के इतालवी गाड़ी चलाने वाले जूते नहीं हैं।
पता नहीं, इसका नतीजा क्या निकलेगा।
मुश्किल अंदर बैठने पर होती है क्योंकि
खुद से लॉक करने के लिए कुछ नहीं है। कम रेंज वाला गियरबॉक्स नहीं है।
आप बस इसे चालू कर सकते हैं,
और ड्राइव सिस्टम को बर्फ़ मोड में डाल सकते हैं।
क्या यह बर्फ़ है? बर्फ़ को लैटिन में "नीव" कहते हैं?
हो सकता है। तो, देखते हैं काम होता है या नहीं।
शुरू करते हैं।
गियर नहीं बदलना... ओह, चल रही है।
1,65,000 पाउंड वाली लैंबोर्गिनी,
स्की ढलान पर चढ़ रही है।
टर्बो चार्जर सड़क पर थोड़े से भारी पड़ रहे होंगे,
पर यहाँ पर उनके चलते मुझे नीचे का टॉर्क मिल रहा है,
जिसकी ज़रूरत मुझे इस पहाड़ी पर चढ़ने के लिए है।
और यहाँ पर एक इंक्लोमीटर भी है, जैसा किसी पुरानी मिट्सुबिशी शोगन में हुआ करता था।
यह काफ़ी प्रभावशाली है। अब पहले गियर में आई है।
हैलो, हक्के-बक्के स्की करने वालो।
विश्वास नहीं होता कि यह 2.4 टन की गाड़ी,
जिसमें मामूली टायर लगे हैं, और यह सब कर रही है।
चलो, चलो, चढ़ सकती हो। चलो।
चलो, चलो।
ओ, रुको ज़रा।
हाँ, हाँ।
अब मुझे विश्वास हो गया कि यह 2.4 टन की गाड़ी है जिसमें मामूली टायर लगे हैं,
क्योंकि अब यह फँस गई है।
नहीं। नहीं।
अच्छा।
तो, अभी तक हमने यह साबित किया है,
कि हाँ, यह एक लैंबोर्गिनी ही है, इसमें लैंबोर्गिनी वाला जोश है,
होना भी चाहिए, और... मैं मज़ाक नहीं कर रहा था।
और सड़क से हटकर भी अच्छी है, पर उतनी अच्छी नहीं है
जितनी कि रेंज रोवर है।
लैंबोर्गिनी
और हमें बस एक और सवाल का जवाब देना है।
क्या इसे चलाने में मज़ा है?
हमने बर्फ़ हटाने वाली एक मशीन की मदद से इस जमी हुई झील पर
एक रेसट्रैक तैयार किया है।
और हमने कुछ ऐसा सोचा है।
मैं इस चार पहियों की ड्राइव वाली पोर्शे 911 टर्बो से आगे निकलने की कोशिश करूँगा,
जिसे चला रही है,
द ग्रैंड टुअर की रेसिंग ड्राइवर, ऐबी ईटन।
यह दरार देखी तुमने?
पहले तो नहीं देखी।
इसकी हालत तो देखो!
आपकी गाड़ी ज़्यादा भारी है, है ना?
वह 2.4 टन की है, और मेरा वज़न आधा टन है।
तुम्हें चिंता नहीं हो रही?
मैंने सीटबेल्ट नहीं पहनी है, इसलिए अगर गाड़ी नीचे चली गई,
तो मैं सीधे बाहर निकल सकती हूँ।
सच?
हाँ।
दोनों की रेस शुरू होने से पहले,
मैंने अकेले कुछ चक्कर लगाकर देखे।
अरे, बाप रे!
चलो! घूमो!
मैं थोड़ा डगमगा रहा हूँ।
अरे, मेरी यूरस थोड़े झटके मार रही है।
ऐसा तो आप अपने डॉक्टर से कहते हैं।
अच्छा। तो यहाँ पर पलटना है।
अब दूसरी तरफ़ जाना है, और पूरी तेज़ी से।
अरे, हाँ।
चूहा अंदर, शेर बाहर।
स्वीडन में यही कहते हैं।
मैं अपनी गाड़ी से पीछे धुंध छोड़ रहा हूँ।
रेंज रोवर स्की ढलान पर जिस हद तक चढ़ पाएगी, यह गाड़ी शायद वहाँ तक न चढ़ पाए,
पर ऐसा कर पा रही है,
उतना ही काफ़ी है।
पर, क्या इसमें इतना दम है कि पोर्शे में बैठी ऐबी को पीछे छोड़ सके?
वह आ गई! वह आ गई!
घंटी बज चुकी है, रेस शुरू हो चुकी है।
अब हमें पता चलेगा कि हमारे इस खास तरह से तैयार ट्रैक पर आगे क्या है।
अच्छा, घंटी के ऊपर से...
अब सीधे रास्ते
वहाँ तक जिसे हमने "द पैराबोलिका" नाम दिया है।
मैंने कई कमीनों के साथ रेसिंग की है, पर ऐसे आकार के रेसिंग ट्रैक पर कभी नहीं।
उस तक पहुँच सकते हैं। भगवान के लिए! चलो!
मेरी तरह, उसका भी चार चक्कों वाला स्टीयरिंग है।
पर उसके ब्रेक मुझसे बेहतर हैं।
मुझे 641 हॉर्सपावर दिखाओ!
अरे, हाँ।
मैंने कहा था यह बीच-बीच में थोड़ी डगमगाई सी नज़र आती है।
पर कोर्सा मोड में ऐसी कोई बात नज़र नहीं आ रही।
कमाल है। कमाल है!
वह एक तरफ़ चली गई है। यहाँ मुझे मौका मिल सकता है?
चलो!
अभी!
हे भगवान!
चलो भी, जेरेमी।
चलो!
चलो, उसके आगे निकल सकते हो!
चलो!
एक के बाद एक चक्कर तक, बड़ी और भारी यूरस
911 टर्बो के पीछे चिपकी रही।
हे भगवान!
सच में? नहीं!
पर आखिरकार, मुझे शिकस्त माननी ही पड़ी।
मैं उस 911 से आगे नहीं निकल सकता और बात यहीं पर खत्म है।
पर उसके बराबर बना रह सकता हूँ।
और सड़क से हटकर चलने वाली गाड़ी के लिए, यह एक हैरतअंगेज़ बात है।
सच में।
वाकई, लैंबोर्गिनी का यह दावा कि सड़क से हटकर चलने वाली
जितनी भी गाड़ियाँ हैं, यह उनमें सबसे तेज़ है, विश्वास के लायक है।
-काफ़ी अच्छा वक्त गुज़रा। -तुम्हारा दिन काफ़ी अच्छा रहा।
-मुझे उसके पैसे भी मिले। -वह तुम्हारा काम था।
-काम था। -हाँ।
वह मेरा काम था।
ज़्यादा देर तक दुनिया की सबसे तेज़ सड़कों से हटकर चलने वाली गाड़ी नहीं रहेगी,
क्योंकि एस्टन मार्टिन और फ़ेरारी, इन दोनों की
-बड़ी-बड़ी एसयूवी आ रही हैं। -हाँ।
-इस साल! -हाँ। जो भी हो।
बात दरअसल यह है कि क्या तुम लोगों से कह सकते हो कि तुम्हारे पास यूरस है?
क्योंकि वह स्टार ट्रैक से निकले किसी छोटे परग्रही जैसी लगती है।
हाँ, पर चलती लैंबोर्गिनी की तरह है।
हाँ। पर नहीं।
उपभोक्ता के लिए बड़ी अच्छी सलाह है।
हाँ, एकदम साफ़ है। एकदम साफ़।
बात दरअसल यह है, कि वह फ़िल्म बनाने के बाद, जिसमें काफ़ी मज़ा आया,
मैंने घर आकर सोचा कि मुश्किल की बात यह है,
कि वह थोड़ी और अवेंटेडॉर जैसी हो सकती है।
उसमें और थोड़ा पागलपन हो सकता है।
क्या तुम यह कह रहे हो कि तुम्हारा मन बदल गया?
-हाँ। हाँ। -वाह!
तो प्रधानमंत्री क्लार्कसन सम्मेलन से वापस लौटकर कहते हैं, "जंग का एलान कर दिया!
"पर प्लेन से घर लौटते हुए, मैंने दोबारा सोचा,
"और मैं ठीक समझ नहीं पा रहा। मेरा मन बदल गया है।"
बिल्कुल। मैंने वही किया है।
अच्छी बात है। क्योंकि हम इतनी समझदारी से काम ले रहे हैं,
मैं सिलसिले को आगे बढ़ाना चाहूँगा, इतिहास के एक छोटे से पाठ के साथ।
सात अप्रैल, 1968 को, हॉकेनहायम, जर्मनी में, एक रेसिंग ड्राइवर की
फ़ॉर्मूला टू रेस में मौत हो गई।
अफ़सोस, उस ड्राइवर की मौत कोई हैरतअंगेज़ किस्सा नहीं था,
क्योंकि उन दिनों, यह खेल इतना ही खतरनाक था।
उस एक साल में रेसिंग गाड़ियों की
दुर्घटना में मरने वाले 127 ड्राइवरों में से वह एक था।
पर इस बार, उस मौत के चलते मोटर रेस जगत में सदमे की लहर दौड़ गई,
क्योंकि उन्होंने ऐसे आदमी को खोया था जो निश्चित रूप से
अपने ज़माने का सबसे उम्दा रेसिंग ड्राइवर था,
और कइयों का कहना है कि आज भी कोई उसके बराबर का नहीं है।
जिम क्लार्क ओ.बी.ई. की याद में जन्म 4.3.36 - मृत्यु 7.4.68
पश्चिम जर्मनी में हुई फ़ॉर्मूला टू रेस में, जिम क्लार्क की मृत्यु हो गई है।
274 किलोमीटर प्रति घंटे पर गाड़ी के फिसलने से जिम क्लार्क की मृत्यु
सभी के लिए वह एक बहुत बड़ा सदमा था।
हम सबको वाकई एक ज़बरदस्त धक्का लगा।
टक्कर में क्लार्क की मृत्यु
अगर कोई भी इंसान ऐसा था जिसकी घातक दुर्घटना नहीं होती,
तो वह थे जिम क्लार्क,
क्योंकि वह इस कदर गाड़ी चलाते थे कि ऐसी कोई गलती करते ही नहीं थे,
जो कि बाकी के ड्राइवर किया करते थे।
कैलीफ़ोर्निया में, रेडियो स्टेशन पर समाचार पढ़ने वाले ने
क्लार्क की मृत्यु की खबर देते वक्त, सुनने वालों को श्रद्धांजलि के तौर पर
गाड़ी की सामने की बत्तियाँ जलाने को कहा, और रास्ते जगमगा उठे।
दुनिया भर में जो इतना हो-हल्ला हुआ, वह क्लार्क को कभी रास न आता,
क्योंकि यह शर्मीला, विनम्र आदमी, जो कि एक स्कॉटिश चरवाहे का बेटा था,
कभी अपनी तारीफ़ खुद नहीं करता।
एक नौसिखिए की तरह शुरुआत की, इस बात का अंदाज़ा नहीं था कि विश्व विजेता बनूँगा।
पर यह जानने को उत्सुक था कि कैसा लगता है जब गाड़ी को तेज़ चलाया जाए,
किसी घेरे में चलाया जाए, किसी खास तरह की गाड़ी को चलाया जाए।
'50 के दशक में, क्लार्क ने स्पोर्ट्स कार रेसिंग में अपने हुनर का अभ्यास किया,
उसकी रफ़्तार और हुनर को लोटस के मालिक कॉलिन चैपमेन ने पहचाना,
जिन्होंने 1960 में, उन्हें अपनी फ़ॉर्मूला वन टीम में शामिल किया।
क्लार्क ने जल्द ही मोटर स्पोर्ट जगत में आग लगा दी।
खासकर इस गाड़ी में।
लोटस 25,
जिसमें सवार होकर, 1963 में,
उन्होंने अपनी पहली एफ़1 विश्व प्रतियोगिता जीती।
हे भगवान! मैं उसी जगह पर बैठा हूँ जहाँ पर जिम क्लार्क बैठे थे!
यह बहुत ही रोमांचक है!
ये ज़्यादा दमदार गाड़ियाँ नहीं थीं।
सिर्फ़ डेढ़ लीटर की, 210 ब्रेक हॉर्सपावर वाली गाड़ियाँ बना करती थीं।
पर फिर भी, 290 किलोमीटर प्रति घंटे के हिसाब से, वे काफ़ी अच्छी थीं।
उसके आधुनिक मोनोकॉक ढाँचे की वजह से,
बाकी किसी भी एफ़1 गाड़ी के मुकाबले, 25 नंबर ज़्यादा मज़बूत और हल्की थी।
मतलब यह कि वह न सिर्फ़ सीधे रास्तों पर तेज़ थी,
बल्कि कोनों पर भी काफ़ी तेज़ थी।
और 1963 में, क्लार्क ने उसी में बैठकर
दस में से सात ग्रैंड प्री प्रतियोगिताएँ जीतीं, जो कि एक रिकॉर्ड था।
विजेता हैं, जिम क्लार्क। अब कोई उनके बराबर नहीं आ सकता।
पर 1963 तो बस एक शुरुआत थी, आगे और आना बाकी था।
क्लार्क की योग्यता को अच्छी तरह समझने के लिए,
हमें एक और साल पर नज़र डालनी चाहिए।
1965 पर, जब उन्होंने उन ऊँचाइयों को छुआ,
जहाँ तक पहले कोई ड्राइवर नहीं पहुँचा था, और न उसके बाद पहुँचा है।
कोई भी आधुनिक फ़ॉर्मूला वन ड्राइवर साल में 21 रेसों में भाग लेता है,
और अक्सर शिकायत करता है कि वे भी ज़्यादा हैं।
1965 में, जिम क्लार्क ने 63 रेसों में भाग लिया।
इनमें से कुछ गाड़ियाँ एक जैसी लगती हैं, पर ये बिल्कुल अलग हैं।
ऐसी गाड़ी में बैठकर, वह फ़ॉर्मूला वन प्रतियोगिता में भाग लेते।
इस गाड़ी में बैठ, ब्रिटिश फ़ॉर्मूला टू प्रतियोगिता में
और फ़्रेंच फ़ॉर्मूला टू प्रतियोगिता में भाग लिया।
इस वाली में बैठकर, उन्होंने टैस्मन प्रतियोगिता में भाग लिया,
एक तरह की ऑस्ट्रेलियन ग्रैंड प्री प्रतियोगिता, और फिर यह लोटस कॉर्टीना,
जिसमें उन्होंने सड़कों पर चलने वाली गाड़ियों की प्रतियोगिता में भाग लिया।
और अगर यह काफ़ी नहीं था,
उन्होंने इंडी 500 में भाग लेने का फ़ैसला किया।
टैस्मन प्रतियोगिता
सबसे पहले थी ऑस्ट्रेलेशिया में टैस्मन प्रतियोगिता।
क्लार्क ने 15 रेसों में से 11 जीतीं और कार रेस का ताज पहना।
उसके बाद यूरोप आकर ब्रिटिश और फ़्रेंच
फ़ॉर्मूला टू प्रतियोगिताएँ, और दोनों में जीत उन्हीं की हुई।
जिम क्लार्क शुरू से ही आगे चल रहे हैं!
विजेता हैं, जिम क्लार्क!
और एफ़2 रेसों के बीच में, वह अपनी लोटस कॉर्टीना में सवार हो,
सड़क पर चलने वाली गाड़ियों की प्रतियोगिताएँ भी जीत रहे थे।
और उस सब के ऊपर था अमरीका।
इंडियानापॉलिस
इंडियानापॉलिस 500 को रेसिंग की सबसे बड़ी प्रदर्शनी बताया जाता है।
अमरीका की सबसे प्रतिष्ठित रेस एक बड़ी चुनौती थी।
गोल घेरों में ऐसी रफ़्तार पर चलाना जिसकी उन्हें आदत नहीं थी,
अनुभवी इंडी पुराने खिलाड़ियों के मुकाबले में।
इंडी-500 के लिए, क्लार्क ने एक खास तरीके से तैयार की गई लोटस में रेस की,
जो 500 हॉर्सपावर की थी।
फिर भी, भले ही वह एक फ़ॉर्मूला वन खिताब अपने नाम कर चुके थे,
स्कॉट निवासी का मगरूर इंडी अफ़सरों पर कोई प्रभाव नहीं पड़ा,
जिन्होंने अटलांटिक महासागर के उस पार से आए नए सितारे को प्रतियोगिता में
भाग लेने से पहले ड्राइविंग टेस्ट देने को कहा।
उसी इंडी सप्ताहांत,
अटलांटिक महासागर के उस पार से आया नया सितारा अव्वल आया।
और फिर, रेस में,
क्लार्क, अमरीका के बेहतरीन रेसरों के खिलाफ़,
दो मिनट से हल्के ज़्यादा फ़ासले से जीत गए।
जिम क्लार्क, पहले यूरोपियन हैं जिन्होंने 1916 के बाद इंडियानापॉलिस में जीत हासिल की
और उन्होंने 242.506 किलोमीटर प्रति घंटे का एक नया रिकॉर्ड कायम किया है।
जिम क्लार्क की 500 में जीत
तो, क्लार्क के इतने अच्छे होने की वजह क्या थी?
क्या वजह थी कि वह किसी भी तरह की गाड़ी में जीत जाते?
जिमी बड़ी सहजता से गाड़ी चलाते थे और वह बिना सोचे चलाते,
उन्हें नहीं पता था कि वह जिस तरह से चलाते थे,
सेड्रिक सेल्ज़र टीम रेस इंजीनियर
उसके पीछे क्या वजह थी।
हम जिस वक्त की बात कर रहे हैं, उस समय डेढ़ लीटर वाली, दो सौ हॉर्सपावर वाली
गाड़ियाँ हुआ करती थीं, अगर आप गाड़ी को ज़्यादा ज़ोर से चलाते,
तो फिर रफ़्तार में कमी आ सकती थी।
और अगर रफ़्तार में थोड़ी सी भी कमी आई,
तो दोबारा उसे हासिल करना बहुत मुश्किल था।
और वहीं पर जिमी को गाड़ी की रफ़्तार बनाए रखने का अभ्यास था।
मुझे नहीं लगता कि कोई भी आधुनिक ड्राइवर
उतनी जल्दी चला पाएगा जितना कि जिमी चला लेते थे।
क्योंकि वह इस काम को बड़ी ही बारीकी से करते थे।
गाड़ी में से रफ़्तार पैदा करने की अद्भुत शक्ति के अलावा,
क्लार्क में एक और खास हुनर था।
कई बहुत अच्छे ड्राइवर लोटस गाड़ियों में मारे गए हैं,
जैकी स्ट्यूवर्ट तीन बार एफ़1 विश्व विजेता 1969, 1971, 1973
क्योंकि लोटस एक बहुत ही नाज़ुक गाड़ी थी।
पर जिम क्लार्क उसे ऐसे मक्खन की तरह चलाते थे,
कि उन्होंने कभी भी गाड़ी के उन हिस्सों पर
ज़्यादा दबाव नहीं डाला जो कि दम तोड़ देते।
बार्सीलोना में अभ्यास के दौरान,
डेव सिम्स टीम लोटस मैकेनिक
वह दस चक्कर पूरे करने के बाद आए और कहते हैं,
"पीछे बायें पहिए में कुछ गड़बड़ है।
"कुछ तो है, पीछे बायें पहिए में कुछ तो महसूस हो रहा है, कुछ तो गड़बड़ है।"
हमने देखा, हर चीज़ की जाँच की, सब कुछ ठीक-ठाक लगा, पर उन्होंने कहा,
"नहीं, कुछ तो गड़बड़ है।"
इसलिए, उस रात मैंने पीछे के बायें पहिए का एक-एक पुर्ज़ा खोल डाला और,
पता चला कि एक व्हील बियरिंग घिसने लगा था।
पता नहीं कोई इस बात को कैसे महसूस कर सकता है, पर उन्होंने किया।
रेस के बाद, जब आप उनकी गाड़ी का एक-एक पुर्ज़ा खोलते,
और उनके सह-चालक की गाड़ी का एक-एक पुर्ज़ा खोलते,
तो साफ़ पता चल जाता था कि कौन सा पुर्ज़ा जिमी की गाड़ी से निकला,
बिली को टीम लोटस मकैनिक
और कौन सा पुर्ज़ा दूसरे ड्राइवर की गाड़ी से निकला,
क्योंकि जिमी की गाड़ी में से जो पुर्ज़े निकलते, वे लगभग अच्छी हालत में निकलते।
पर ऐसा बिल्कुल मत सोचिए कि क्लार्क उन ड्राइवरों में से थे,
जो सिर्फ़ एक निपुण गाड़ी में जीत सकते थे।
मिसाल के तौर पर, एक साल स्पा में,
वह रेस में अव्वल आ रहे थे जब उनका गियरबॉक्स जवाब देने लगा।
क्या उन्होंने हार मान ली?
नहीं। बल्कि, उन्होंने बाकी की रेस पूरी की,
और हम बात कर रहे हैं 257 किलोमीटर प्रति घंटे की, गीले में,
जहाँ एक हाथ स्टीयरिंग पर था और दूसरा गियर लीवर को संभाले हुए था।
और वह फिर भी जीत गए,
तकरीबन पाँच मिनट के फ़ासले से।
जैसे-जैसे 1965 का साल आगे बढ़ता गया,
क्लार्क, जो कि दोनों फ़ॉर्मूला टू प्रतियोगिताएँ,
टैस्मन प्रतियोगिता और इंडी 500 जीत चुके थे,
अब उनके सामने एक आखिरी चुनौती थी।
सबसे बड़ी चुनौती, फ़ॉर्मूला वन विश्व खिताब।
एफ़1 रेस के लिए,
क्लार्क को लोटस 25 का एक संशोधित प्रारूप चलाना था।
वही गाड़ी जिसने उन्हें दो साल पहले, विश्व प्रतियोगिता में पहुँचाया था।
पर भले ही 25 नंबर बहुत ही अद्भुत थी,
इस बात को झुठलाया नहीं जा सकता था कि 1965 तक,
वह तीन साल पुराना डिज़ाइन था, और जो नया प्रारूप था,
उसमें कुछ ही बदलाव हुए थे।
तो जिम ने संभाला कैसे?
दक्षिण अफ़्रीका में हुई साल की पहली रेस में,
जैक ब्रैबम, ग्रेहम हिल और उस वक्त के विश्व विजेता
जॉन सर्टीस के मुकाबले में,
क्लार्क आधे मिनट के फ़ासले से जीते,
और वह भी उस वक्त जब उनकी रीढ़ की हड्डी में चोट आई थी।
उसके बाद बारी थी स्पा की और फिर फ़्रेंच ग्रैंड प्री की।
और उन दोनों में जीत उन्हीं की हुई।
उनकी लोटस में पुराना इंजन हो सकता है,
पर जहाँ तक विरोधी पक्ष की बात है, वह सभी को बहुत पीछे छोड़ रही है।
रेसिंग के जगत में क्लार्क को हराना नामुमकिन होता जा रहा था।
अभ्यास के वक्त जिमी बाहर जाकर
बहुत ही जल्दी से एक चक्कर लगाकर आ जाते।
वापस आकर, दीवार पर बैठते,
गाड़ी को घिसने का कोई फ़ायदा नहीं है।
और फिर खड़े होकर देखते कि बाकी लोग क्या करते हैं,
और फिर जाकर जीतकर आते।
अगर वह अग्र स्थान पर खड़े न होते, तो ज़रूर गाड़ी में कोई गड़बड़ थी।
उसके बाद था सिल्वरस्टोन,
सिल्वरस्टोन
और हमेशा की तरह, यहाँ भी गंभीरता से काम होता नज़र आ रहा था,
जहाँ क्लार्क उसका नेतृत्व कर रहे थे।
पर, समापन के दौरान,
उनके इंजन में तेल का दबाव कम होने लगा,
और मोड़ लेते वक्त गुरुत्वाकर्षण के चलते, उसके फटने का डर था।
जहाँ एक तरफ़ क्लार्क इंजन में बिना तेल के दबाव के गाड़ी चला रहे हैं,
हिल पूरी रफ़्तार से बढ़ते चले आ रहे हैं, आगे बढ़ने की कोशिश में रिकॉर्ड तोड़ते हैं।
तो गाड़ी को कोने पर घुमाने के बजाय,
उन्होंने उसे बंद कर दिया, कोने पर आकर फिसल गए,
और कोना पार करने के बाद, फिर से उसे चालू कर दिया,
बाकी का चक्कर पूरा किया और रेस जीत गए।
नर्बरग्रिंग
आखिरकार, एफ़1 सर्कस नर्बरग्रिंग आकर पहुँची,
ऐसा घेरा जहाँ क्लार्क पहले कभी नहीं जीते थे।
फ़्लाईंग स्कॉट को लिए, शुरुआत से पहले चिंता की घड़ी।
जर्मन ग्रैंड प्री में उन्होंने विजय हासिल कर ली तो विश्व विजेता बन जाएँगे।
अग्र स्थान से आगे बढ़ते हुए, क्लार्क ने नर्बरग्रिंग की बदकिस्मती पर भी जीत पा ली,
और रेस जीत ली, और उसी के साथ फ़ॉर्मूला वन विश्व खिताब भी।
तो, चलिए क्लार्क के 1965 वाले साल को देख लेते हैं।
जिन 63 रेसों में उन्होंने भाग लिया था,
उनमें से 31 में फ़तह हासिल की,
और उसके बाद आठ बार और मंच पर चढ़े।
अब उन्हें इतिहास का सबसे बड़ा ड्राइवर माना जाने लगा,
जिसकी दुनिया भर में भारी माँग थी।
फिर भी इस शर्मीले स्कॉट निवासी ने बहुत ही विनम्र तरीके से,
उस साल की उपलब्धियों का जश्न...
जिम क्लार्क विश्व विजेता 1963-इंडियानापॉलिस-1965
...अपने घर स्कॉटलैंड में मनाया।
बहुत बढ़िया जिम विश्व विजेता
हालाँकि अगले दो साल, बहुत ही बुरे गुज़रे, जहाँ एक के बाद एक
मशीनी खामियों के चलते, एक और प्रतियोगिता उनके हाथ से निकल गई।
पर, 1968 में, कॉलिन चैपमेन की बाज़ी पलटकर रख देने वाली,
लोटस 49 को चलाकर,
क्लार्क ने दक्षिण अफ़्रीका में पहली जीत हासिल की,
और लगा जैसे एक बार फिर जीत के झंडे गाड़ने को तैयार हैं।
बधाई हो, जिम, बहुत ही शानदार कोशिश थी।
अच्छा, बहुत-बहुत शुक्रिया।
और फिर 7 अप्रैल के सप्ताहांत में,
क्लार्क को दो में से एक रेस चुननी थी जिसमें वह भाग ले सकें।
एक ब्रैंड्स हैच में, और दूसरी हॉकेनहायम में होने वाली फ़ॉर्मूला टू रेस।
इसे किस्मत ही कह लीजिए, कि उन्होंने जर्मन रेस में भाग लिया।
सात अप्रैल मेरे लिए एक बहुत ही मनहूस दिन है।
वह खुश नहीं थे। ठंड बहुत ज़्यादा थी, सीलन थी और कोहरा छाया हुआ था।
चक्कों को किसी भी तरह से गर्म नहीं कर पा रहे थे।
उनमें बिल्कुल गर्मी पैदा नहीं कर पा रहे थे। बहुत कुछ करके देखा।
जिमी ने मुझसे कहा, "आज मुझसे कोई उम्मीद मत रखना।
"बस मुझे पिट बोर्ड की खबर देते रहना,
"कहाँ हूँ, कितने घेरे बाकी हैं।"
वही उनके आखिरी बोल थे।
पाँचवे चक्कर पर, क्लार्क की गाड़ी अचानक से
274 किलोमीटर प्रति घंटे की रफ़्तार पर, पूरी रफ़्तार में ट्रैक से उतर गई।
मैं दुर्घटनास्थल पर पहुँचा और मुझे झाड़-झंखाड़ में ले जाया गया,
और वहाँ कोई अवरोध नहीं था,
पक्की सड़क थी, पेड़ थे। सच में।
और फिर मुझे एक सड़क दिखी, और गाड़ी के पुर्ज़े दिखे और...
देखने लायक कुछ नहीं था।
मैंने कहा, "इंजन का गियरबॉक्स कहाँ है? हो क्या रहा है? क्या हो रहा है?"
उन्होंने कहा, "वह 32 मीटर आगे पड़ा है,
"पौधों में, वह पौधों को चीरता चला गया।"
और मैंने कहा, "ड्राइवर कहाँ है? जिमी कहाँ है?"
और उन्होंने कहा, "नहीं।"
और एक पल में हमने
विश्व का सबसे बेहतरीन ड्राइवर खो दिया।
तब आप क्या कर सकते हैं?
जिम क्लार्क, वह भगवान का रूप थे।
और जब मैंने पहली बार उन्हें देखा... "हे भगवान, विश्वास नहीं होता।"
और आप उनसे बात कर रहे हैं,
बहुत ही अद्भुत अहसास था।
ज़िंदगी जीने के लिए है।
वह...
मेरे लिए ज़िंदगी उदासी भरी है।
माफ़ कीजिए।
मेडिकल रिपोर्ट के अनुसार,
गर्दन टूटने की वजह से, क्लार्क की तुरंत मृत्यु हो गई,
और टक्कर की वजह एक फटा हुआ टायर बताई गई।
जब उनकी मृत्यु हुई, तो वह सिर्फ़ 32 साल के थे।
पर अपने छोटे से करियर में,
उन्होंने बहुत ही अविश्वसनीय मुकाम हासिल किए थे।
फ़ॉर्मूला वन में, उन्होंने 73 में से 25 रेस जीती थीं, जो कि प्रतिशत के हिसाब से
हैमिल्टन, वेटेल और शूमाकर से भी कहीं आगे लाकर खड़ा करती है।
अग्र स्थान में रहते हुए, 33, और यह भी प्रतिशत के हिसाब से,
उन्हें इतिहास में दूसरे स्थान पर लाकर खड़ा करती है।
फ़ैंजियो से ठीक पीछे।
उसके बाद है ग्रैंड स्लैम, जहाँ पर ड्राइवर को अग्र स्थान,
सबसे तेज़ चक्कर, जीत मिलती है और जो रेस के हर चक्कर में आगे होता है।
शूमाकर ने पाँच ग्रैंड स्लैम अपने नाम किए हैं, सेन्ना ने चार।
जिम क्लार्क ने आठ।
इतिहास में किसी भी ड्राइवर से ज़्यादा।
आप ऐसा सोचेंगे कि जिस आदमी में इतना हुनर हो,
उसे बाकी के ड्राइवर काफ़ी तवज्जो देते होंगे,
और आप सही सोचते हैं।
फ़ैंजियो के लिए एक कॉकटेल पार्टी थी, मुझे उसमें बुलाया गया और उन्होंने मुझसे कहा,
"मेरी राय में, जिमी क्लार्क इतिहास का सबसे उम्दा ड्राइवर था।"
और फ़ैंजियो का यह कहना,
इससे अच्छी तारीफ़ और कोई हो ही नहीं सकती।
और पाँच बार विश्व विजेता रहे एकमात्र दक्षिण अमरीकी नहीं थे,
जो इस स्कॉट निवासी को पूजते थे।
एडिनबरा में क्लार्क के पुराने स्कूल में,
उनकी उपलब्धियों को श्रद्धांजलि देती हुई एक फलक है।
जिम क्लार्क ओ.बी.ई. की याद में लॉरेटो 1949-52
और 1991 में, जीतने वाले विश्व विजेता ने
स्कूल तक एक खास यात्रा की,
स्कूल की तरफ़ से श्रद्धांजलि उसका नाम दुनिया भर में गूँजा
श्रद्धांजलि देने के इरादे से।
क्लार्क के बारे में, सेन्ना ने बड़े ही सहज तरीके से कहा,
"वह मेरे बचपन के हीरो थे।
"सर्वश्रेष्ठ में से सर्वोत्तम थे।"
और सेन्ना की तरह, क्लार्क की भी मौत उसी वक्त हुई जब वह एकदम शिखर पर थे।
सेन्ना की ही तरह, क्या पता वह और कितनी रेसों और प्रतियोगिताओं में आग लगाते?
वह एक मानदण्ड थे।
यही था।
मैं मोटर रेसिंग में जो भी हासिल कर पाया, वह ज़्यादातर
जिम क्लार्क के चलाने के तरीके से कर पाया।
और मैं बस उनके पीछे-पीछे चलता गया।
बहुत ही सज्जन पुरुष थे।
सज्जन थे और बहुत ही नम्र आदमी।
टीम लोटस
अफ़सोस की बात है कि आज वह हमारे बीच नहीं हैं,
क्योंकि उन्हें पाकर बहुत अच्छा लगता।
हाँ, वह एक अद्भुत इंसान थे, बहुत ही शानदार।
यह बहुत ही अद्भुत था।
हाँ।
मुझे यह बात बड़ी अद्भुत लगती है कि उन्होंने कितनी प्रतियोगिताओं में भाग लिया।
क्या आप सोच सकते हैं कि लुइस हैमिल्टन
अपनी फ़ॉर्मूला वन गाड़ी से उतरे और कहे,
"इंटरव्यू के लिए वक्त नहीं है क्योंकि मुझे सड़कों पर चलने वाली
"गाड़ियों की प्रतियोगिता में जाना है।" वह ऐसा नहीं करेगा।
हाँ। बिल्कुल। और उन्होंने ऐसा किया।
एक और याद करने वाली बात यह है कि '60 के दशक की शुरुआत में,
अगर आप ऑस्ट्रेलिया जाते, अगर आप प्लेन से वहाँ जाते, तो आपको आठ जगह रुकना होता।
और सीधे बिस्तर नहीं थे, फ़िल्में भी नहीं थीं।
-बैठे रहना पड़ता था। -हाँ, और यह नहीं भूलना चाहिए,
वह उस प्लेन से उतरते, रेस में भाग लेते, ज़ाहिर है, उसे जीतते।
फिर एक और प्लेन पकड़कर सीधे फ़्रांस जाते,
वहाँ एक और रेस जीतने।
नहीं, हैरत की बात है। मतलब, सभी का कोई न कोई मनपसंद रेसिंग ड्राइवर होता है,
ज़रूर यहाँ पर भी सभी का होगा।
सेन्ना, शूमाकर, वीलनव,
रोमेन ग्रूज़ॉन, फ़ैंजियो।
पर अगर आप गणित का इस्तेमाल करके, किसी ड्राइवर की महानता का हिसाब लगाएँ,
तो आप इसी नतीजे पर पहुँचेंगे कि वह जिम क्लार्क ही थे।
गुड नाइट।